paragraph_text: Ohio je rijeka u SAD-u, lijeva pritoka rijeke Mississippi. Rijeka Ohio duga je 1579 km, nastaje spajanjem rijeka Allegheny i Monongahela, u Pittsburghu u državi Pennsylvania, a ulijeva se u Mississippi kod grada Cairo u državi Illinois. Najveća pritoka rijeke Ohio je rijeka Tennessee, a značajnije pritoke su i rijeke Kentucky, Wabash, Scioto, Muskingum i Cumberland.